钦定古今图书集成/历象汇编/历法典/第010卷 > 刘焯皇极历法下
## 钦定古今图书集成/历象汇编/历法典/第010卷 > 刘焯皇极历法下

求年天正定朔度

以定朔日至冬至每日所入先后馀为分，日为度，加
分以减冬至度，即天正定朔夜半日所在度。分亦去
朔日乘衰总。已通者，以至前定气除之，又如上求差
加，以并去朔日，乃减度，亦即天正定朔日所在度。皆
日为度，馀为分。其所入先后及衰，总用增损者，皆分
前增，分后损其平日之度。求次日。

每日所入先后分增损度以加定朔度，得夜半。

求弦望

去定朔每日所入分，累而增损，去定朔日，乃加定朔
度，亦得其夜半。

求次月

历算，大月三十日，小月二十九日，每日所入先后分，
增损其月，以加前朔度，即各夜半所在至虚去周分。

求朔弦望辰所加

各以度准乘定馀，约率而一，为平分。又定馀乘其日
所入先后分，日法而一，乃增损其平分，以加其夜半，
即各辰所加其分。皆蔑法约之，为转分，不成为蔑。凡
朔辰所加者，皆为合朔日月同度。

《推月而与日同度术》：

各以朔平会加减限数加减朓朒，为平会朓朒。以加
减定朔度准乘约率除，以加减定朔辰所加日度，即
平会辰日所在。又平会馀乘度准，约率，除减其辰所
在，为平会夜半日所在。乃以四百六十四半乘平会
馀，亦以周差乘朔实除从之，以减夜半日所在，即月
平会夜半所在。三十七半乘平会馀，增其所减，以加
减半，得月平会辰平行度。五百二乘朓朒，亦以周差
乘朔实，除而从之。朓减朒加其平行，即月定朔辰所
在度，而与日同。若即以平会朓朒所得分，加减平会
辰所在，亦得同度。

求月弦望定辰度

各置其弦、望辰所加日度及分，加上弦度九十一，转
分十六，蔑三百一十三；望度百八十二，转分三十二，
蔑六百二十六；下弦度二百七十三，转分四十二，皆
至虚去转周求之。

定朔夜半入转

经朔夜半所入，准于定朔。日有增损者，亦以一日加
减之。否者，因经朔为定。其因定求朔次日弦望次月
夜半者，如于经月法为之。

推月转日定分术

以夜半入转馀乘逡差，终法而一，为见差；以息加、消
减其日逡分，为月每日所行逡定分。

求次日

各以逡定分加转分，满转法从度，皆其夜半因日转。
若各加定日，皆得朔弦夜半月所在定度。其就辰加
以求夜半，各以逡分消者，定馀乘差终法除，并差而
半之。息者，半定馀以乘，差终法而一，皆加所减，乃以
定馀乘之，日法而一，各减辰所加度，亦得其夜半度。
因夜半，亦如此求逡分以加之，亦得辰所加度。诸转
可初以逡分及差为蔑，而求其次，皆讫，乃除，为转分。
因经朔夜半求定辰度者，以定辰去经夜半减，而求
其增损数。乃以数求逡定分，加减其夜半，亦各定辰
度。

求月晨昏度

如前气与所求每日夜之半夜，以逡定分乘之，百而
一，为晨分；减逡定分，为昏分除，为转度。望前以昏后，
以晨加夜半定度，得所在。求晨昏中星，各以度数加
夜半定度，即中星度。其朔、弦、望，以百刻乘定馀，满日
法得一刻，即各定辰近入刻数皆减其夜半漏，不尽
为晨初刻，不满者属昨日。

复月，五千四百五十八。

交月，二千七百二十九。

交率四百六十五。

交数五千九百二十三。

交法，七百三十五万六千三百六十六。

会法，五十七万七千五百三十。

交复日，二十七　　　；馀二百六十三。

秒三千四百三十五

秒四千六百七十九

交限日，十三，　　　馀三百五十五。

秒四百七十三半

望差日一，　　　　馀百九十七。

秒四千二百五十

朔差日：二，　　　　馀三百九十五。

秒二千四百八十八

会限，百五十八，　　馀，六百七十六。

秒五十半

会日，百七十三　　；馀，三百八十四。

秒二百八十三

推《月行入交表里术》：

置入元积月，复月去之，不尽，交率乘而复去，不如复
月者，满交月去之，为在里数，不满为在表数，即所求
年天正经入交表里数。

求次月

以交率加之，满交月，去之，前表者在里，前里者在表。
入交日，　　　　　　　　　　　　去交衰，
一日，　　　　　　　　　　　　　进十四
二日。〈馀百九十八以下食限〉　　进：十《二》。

三日　　　　　　　　　　　　　进十一半，
四日　　　　　　　　　　　　　进九半，
五日　　　　　　　　　　　　　进七。

六日　　　　　　　　　　　　　进“四”

七日。　　　　　　　　　　　　　〈进五分四进强退一分一退弱〉
八日　　　　　　　　　　　　　退“二。”

九日　　　　　　　　　　　　　退“五。”

十日　　　　　　　　　　　　　退《八》。

十一日，　　　　　　　　　　　　退十半，
十二日，　　　　　　　　　　　　退十二半，
十三日。〈馀五百五十五以上食限〉退十三半。

十四日　　　　　　　　　　　　退十四小〈三退强二退弱〉
入交日　　　　　　　　　　　　衰积。

一日　　　　　　　　　　　　　衰始

二日。〈馀百九十八以下食限〉　　《十四》。

三日　　　　　　　　　　　　　二十七，
四日　　　　　　　　　　　　　三十八半，
五日　　　　　　　　　　　　　三十八，
六日　　　　　　　　　　　　　五十五，
七日　　　　　　　　　　　　　五十九，
八日　　　　　　　　　　　　　六十，〈六十又一分一分当日限〉
九日，　　　　　　　　　　　　　五十八
十日，　　　　　　　　　　　　　五十三
十一日　　　　　　　　　　　　四十五
十二日　　　　　　　　　　　　四十四半，
十三日。〈馀五百五十五以上食限〉二十二。

十四日：　　　　　　　　　　　　八半。

推月入交日术

以朔实乘表里数，为交实；满交法为日，不满者交数
而一，成馀，不为秒，命日筭外，即其经朔月平入交日
馀。

《求望》：以望差加之，满交日去之，则月在表里与朔同，
不满者，与朔返。其月食者，先交与当月朔，后交与月
朔，表里同。

求次月朔差加月朔所入，满交日去之，表里与前月
进，不满者与前月同。

求经朔望入交常日

以月入气朔望平会日迟速定数，速加、迟减其平入
交日，馀为经交常日及馀。

求定朔望入交定日

以交率乘定朓朒，交数而一，所得以朓减朒加常日，
馀即定朔望所入定日馀。其去交如望差以交限以
上者，月食，月在衰者，日食。

推日入会术

会法：除交实为日，不满者，如交率为馀，不成为秒。命
日筭外，即经朔日入平会日及馀。

求望加望日及馀：次月加经朔，其表里皆准入交。求
入会常日，以交数乘月入气朔、望所平会日迟，违速
定数，交率而一，以速加、迟减其入平会日馀，即所入
常日馀。亦以定朓朒，而朓朒加其常日馀，即日定朔、
望所入会日及馀。皆满会日，去之，其朔望去会，如望
以下、会限以上者，亦月食。月在日道里则日食。

求月定朔望入交定日夜半。

交率乘定馀，交数而一，以减定朔望所入定日，馀即
其夜半所定入。

求次日

以每日迟速数，分前增分后损定朔所入定日，馀以
加其日，各得所入定日及馀。

求次月

加定朔，大月二日，小月一日，皆馀九百七十八、秒二千四百八十八。各以一月迟速数，分前增分后损其
所加为定。其入七日、馀九百九十七、秒二千三百三
十九半以下者，进其入，此以上尽全馀；二百四十四、
秒三千五百八十三半者，退其入。十四日如交馀及
秒以下者，退其入，此以上尽全馀；四百八十九、秒千
二百四十四者，进而复也。其要为五分。初则七日四
分、十四日三分；末则七日后一日、十四日后二分。虽
初强末弱，衰率有检。求月入交去日道，皆同其数。以
交馀为秒积，以后衰并去交衰，半之，为通数。进则秒
积减衰法以乘衰，交法除，而并衰以半之。退者，半秒
积以乘衰，交法而一，皆加通数，秒积乘交法，除所得，
以进退衰积，十而一为度。不满者求其强弱，则月去
日道数。月朔望入交，如限以上，减交日，残为去后交
数。如望差，以即为去先交数。有全日同为馀，各朔辰
而一，得去交辰。其月在日道里，日应食而有不食者，
月在日不应食而亦有食者。

推应食不食术

朔先后“在夏至十日内，去交十二辰少，二十日内十
二辰半，一月内十二辰；大闰四月六月十二辰以上，
加南方三辰。若朔在夏至二十日内，去交十三辰以
加辰，申半以南四辰，闰四月六日亦加四辰。谷雨后、
处暑前加三辰，清明后、白露前加巳半以西未半以
东二辰，春分前加午一辰，皆去交十三辰半以上者，
‘并或不食’。”

推不应食而食术

“朔在夏至前后一月内去交二辰，四十六日内一辰
半以加二辰，又一月内亦一辰半加三辰及加四辰”，
与四十六日内加三辰。“谷雨后、处暑前加巳，少后、未
太前，清明后、白露前加二辰，春分后、秋分前加一辰，
皆去交半辰以下者，并得食。”

推月食多少术

望在分后，以去夏至气数三之。其分前，又以去分气
数位而加分后者，皆又以十加去交辰位而并并之，
减其去交，馀为不食定馀。乃以减望差，残者九十六
而一，不满者，求其强弱。亦如气辰法，以十五为限，命
之，即各月食多少。

推日食多少术

“月在内者，朔在夏至前后二气加南二辰，增去交馀
一辰太加三辰增一辰少加四辰增太。‘三气内加二
辰，增一辰加三辰增太，加四辰增少。四气内加二辰，
增太，加辰及五气内加二辰增小’。”自外所加辰，立夏
后、立秋前，依本。其四气内加四辰、五气内加三辰、六
气内加二辰、六气内加二辰者，亦依平。自外所加之
北诸辰，各依其去立夏、立秋、白露数，随其依平辰辰
北，每辰以其数三分减去交馀，雨水后，霜降前，又半
其去二分日数，以加二分去二立之日，乃减去交馀。
其在冬至前后，更以去霜降雨水日数三除之，以加
霜降雨水当气所得之数，而减去交馀，皆为定。不食
馀，以减望差，乃如月食法。月在外者，“其去辰数若日
气所系之限止一而无等次者，加所去交辰一，即为
食数。若限有等次，加别系同者，随所去交辰数而返，
其衰以少为多，以多为少，亦加其一，以为食数。皆以
十五为限，乃以命之，即各日之所食多少。”

凡日食，月行黄道，体所映蔽，大较正交如累璧，渐减
则有差。在内食分多，在外无损。虽外全而月下，内损
而更高，交浅则间遥，交深则相搏而不掩。因遥而蔽
多，所观之地又偏，所食之时亦别。月居外道，此不见
亏，月外之人，反以为食。交分正等，同在南方，冬损则
多，夏亏乃少。假均冬夏，早晚又殊。处南辰，体则高，居
东西傍而下视有邪正，理不可一，由准率若实而违。
古史所详，事有纷互，今故推其梗概，求者知其指归。
苟地非于阳城，皆随所而渐异。然月食以月行虚道，
暗气所冲，日有暗气，天有虚道，正黄道，常与日对，如
镜居下，魄耀见阴，名曰“暗虚”，奄月则食。故称当月月
食，当星星亡。虽夜半之辰，子午相对，正隔于地，虚道
即亏，既月兆日光，当午更耀，时亦隔地，无废禀明，谅
以天光神妙，应感元通，正当夜半，何害亏禀，月由虚
道，表里俱食，日之与月，体同势等，校其食分，月尽为
多，容或形差，微增亏数，疏而不漏，纲要克举。

推日食所在辰术

置定馀，倍日限，克减之，月在里，三乘朔辰为法，除之。
所得，以《艮》巽《坤》干为次，命艮筭外，不满法者，半法减
之，无可减者，为前；所减之残，为后；前则因馀，后者，减
法。各为其率。乃以十加去交辰，三除之，以乘率，十四
而一，为差。其朔所在气，二分前后一气内，即为定差。
近冬至，以去寒露、惊蛰。近夏至清明、白露气数，倍而
三，除去交辰，谓增之。近冬至，艮巽以加，坤乾以减；近
夏至，艮巽以减，坤乾以加其差为定差。乃艮以坤加，
巽以干减定馀。月在外，直三除去交辰，以乘率，十四
而一，亦为定差。艮坤以减，巽干以加定馀，皆为食馀。
如气求入辰法，即日食所在辰及小大。其求辰刻，以辰刻乘辰馀，朔辰而一，得刻及分。若食近朝夕者，以
朔所入气日之出入刻校食所在，知食见否之少多、
所在辰为正见。

推月食所在辰术

三日阻减望定馀，半望之所入气日，不见刻，朔。日法
乘之，百而一，所得若食馀与之等，以下，又以此所得
减朔日法，其残食馀与之等，以上为食正见数，其食
馀亦朔辰而一。如求加辰所在，又如前求刻校之，月
在冲辰食日，月食既有起讫晚早，亦或变常进退，皆
于正见前后十二刻半候之。

推日月食起讫辰术

准其食分。十五分为率，全以下各为衰，十四分以上，
以一为衰，以尽于五分。每因前衰每降一分，积衰增
二，以加于前；以至三分，每积增四；二分每增四，二分
增六，一分增十九，皆累筭为各衰，三百为率。各衰减
之，各以其残乘朔日法，皆率而一，所得为食衰数。其
率全，即以朔日法为衰数。以衰数加减食馀，其减者
为起，加者为讫，数亦如《气》。

求入辰法及求刻：以加减食所刻等，得起讫早晚之
辰，与校正见多少之数。史书亏复起讫不同，今以其
全一辰为率。

推日月食所起术

月在景者，其正南则起右上，亏左上。若正东，月自日
上邪北而下。其在东南维前，东向望之，初不正横，月
高日下。乃月稍西北，日渐东南，过于维后，南向望之，
月更北。日差西南以至于午之后，亦南望之，月欹西
北，日复东南。西南维后，西向而望，月为东北，日则西
南正西，自日北下邪亏，而亦后不正横，月高日下。若
食十二以上，起右亏左，其正东起上，近亏下而北。午
前则渐自上邪下维西，起西北，亏东南维北，起西南，
亏东北。午后则稍从下傍下维东，起西南，亏东北维
北，亏东南。在东则以上为东，在西则以下为西。月在
外者，其正南起右，下亏左，上在正东。月自日南邪下，
而映维北，则月微东南。日返西维西南，日稍移东北，
以至于午，月南日北。过午之后，月稍东南，日更西北。
维北，月有西南，日复东北正西，月自日下邪南而上，
皆准此体，以定起亏。随其所处，每用不同。其月之所
食，皆依日亏起每，随类反之，皆与日食限同表里，而
与日返。其逆顺上，势过其分。

五星

岁为木，　　荧惑为火，　　镇为土，　　太白金，　　辰为水。
木数千八百六十万五千四百六十八。

伏半平，八十三万六千八百四十八。

复日，三百九十八；馀，四万一千一百五十六。

岁一，残日，三十三万，馀二万九千七百三十九半。
见去日十四度。

平见，在春分前，以四乘去立春日；小满前，又三乘去
春分日，增春分所乘者，白露后，亦四乘去寒露日，小
暑加七日。小雪前，以八乘去寒露日，冬至后，以八乘
去立春日，为减；小雪至冬至减七日。

见初日行万一千八百一十八分，益迟七十分，百一
十日行十八度、分四万七百三十八，而留。二十八日。
乃逆，日退六千四百三十六分，八十七日退十二度
二百四。又留，二十八日。初日行四千一百八十八分，
日益疾七十分，百一十日亦行十八度、分四万七百
三十八而伏。

火数，三千六百三十七万七千五百九十五。

伏半平，三百三十七万九千三百二十七半。

复日，七百七十九；馀，四万一千九百一十九。

岁再，残日，四十九，馀万九千一百六。

见去日，十六度。

平见，在雨水前，以十九乘去大寒日；清明前，又十八
乘去雨水日，增雨水所乘者，夏至后，以十六乘去处
暑日；小满后，又十五日；寒露前，以十八乘去白露日；
小雪前，又十七乘去寒露所乘者，大雪后，二十九乘
去大寒日，为减，小雪至大雪减二十五日。

见初。在冬至，则二百三十六日行百五十八度。以后
日度随其日数增损各一。尽三十日，一日半损一。又
八十六日二日损一。复三十八日同。又十五日三日
损一。复十二日同。又三十九日三日增一。又二十四
日二日增一。又五十八日增一。复三十三日同。又三
十日二日损一。还终。至冬至二百三十六日，行百五
十八度。其立春尽春分，夏至尽立夏，八日减一日，春
分至立夏减六日，立秋至秋分减五度，各其初行日
及度数。白露至寒露，初日行半度，四十日行二十度。
以其残日及度计充前数，皆差行，日益迟二十分各
尽其日度，乃迟。初日行分二万二千六百六十九日
益迟一百一十分，六十一日行二十五度、分万五千
四百九。初减度五者，于此初日加分三千八百二十
三，蔑十七。以迟日为母，尽其迟，日行三十度分同而
留十三日前减日分，于二。留乃逆。日退分万二千五百二十六，
六三日退十六度、分四万二千八百三十四。又留十
三日，而行初日万六千六十九日益疾百一十分，六
十一日行二十五度，分万五千四百九。立秋尽秋分，
增行度五，加初日分同前。更疾。在冬至，则二百一十
三日行百三十五度。尽三十六日一日损一，又二十
日二日损一，复二十四日同。又五十四日三日日增
一，又十二日二日增一，又四十二日一日增一，又十
四日一日增一半，又十二日增一。复四十五日同。又
一百六日。二日损一，亦终《冬至》。二百一十三日，行百
三十五度。

前增行度五者，于此亦减五度，为疾日及数。其立夏
尽夏至日，亦日行半度，六十日行三十度。夏至尽立
秋，亦初日行半度，四十日行二十度。其残，亦计充如
前，皆差行日尽益疾二十分，各尽其日度，而伏
土数，千七百六十三万五千五百九十四。

伏半平，八十六万四千九百九十五。

复日，三百七十八；馀，四千一百六十二。

岁一，残日，十二；馀，三万九千三百九十九半。

见去日，十六度半。

平见，在大暑前，以七乘去小满日；寒露后，九乘去小
雪日，为加，大暑至寒露加八日。小寒前，以九乘去小
雪日，雨水后，以四乘去小满日，立春后，又三乘去雨
水日，增雨水所乘者，为减。小寒，至立春减八日。
见日行分四千三百六十四，八十日行七度，分二万
七千六百一十二，而留三十九日乃逆，日退分二千
八百二十，百三日退六度分万五百九十六。又留，三
十九日，亦行分，日四千三百六十四，八十日行七度、
分二万七千六百一十二而伏。

金数，二千七百二十三万六千二百八。

晨伏半平，百九十五万七千一百四。

复日，五百八十三；馀，四万二千七百五十六。

岁一，残日，二百一十八；馀三万一千三百四十九半；
夕见伏，二百五十六日。

“晨见伏”三日，二十七日，馀与复同。

见去日，十一度。

夕平见，在立秋前，以六乘去芒种日；秋分后，以五乘
去小雪日；小雪后，又四乘去大雪日，增小雪所乘者，
为加，立秋至秋分加七日。立春前，以五乘去大雪日；
雨水前，又四乘去立春日，增立春所乘者；清明后，以
六乘去芒种日，为减，雨水至清明减七日。

晨平见，在小寒前，以六乘去冬至日；立春前，又五乘
去小寒日，增小寒所乘者；芒种前，以六乘去夏至日；
立夏前，又五乘去芒种日，增芒种所乘者，为加，立春
至立夏加五日。小暑前，以六乘去夏至；立秋前，又五
乘去小暑日，增小暑所乘者；大雪后，以六乘去冬至
日；立冬后，又五乘去大雪日，增大雪所乘者，为减；立
秋，至立冬，减五日。

“夕见，百七十一日行二百六度。其谷雨至小满、寒露，
皆十日加一度，小满至白露，加三度，乃十二日行十
二度。冬至后十二日减日度各一。”雨水尽见夏至，日
度七，夏至后六日增一。大暑至立秋，还日度十二，至
寒露，日度二十二，后六日减一。自大雪尽冬至，又日
度十二而迟，日益迟五百二十分。初日行分二万三
千七百九十一蔑，三十四行，日为母，四十三日行三
十二度。

前加度者，此依减之。留九日乃逆，日退太半度，九日
退六度。而夕伏晨见，日退太半度，九日退六度。复留，
九日而行。日益疾五百二十分。初日行分四万五千
六百三十一，蔑三十四，四十三，行三十二度。芒种至
小暑、大雪至立冬，十五日减一度。小暑至立冬减二
度，又十二日行十二度。冬至后十五日增日一。惊蛰
至春分，日度十七，后十五日减一，尽夏至。还日度十
二，后六日减一，至白露，日度皆尽。霜降后五日增一，
尽冬至。又日度十二，乃疾，百七十一日行二百度。前
减者，此亦加之而晨伏。

水数，五百四十万五千六。

晨伏半平，七十九万九十九。

复日，百一十五；馀，四万九百四十六。

夕见伏，五十一日。

“晨见伏”，六十四日，馀与复同。

见去日，十七度。

夕应见在秋及小雪前者，不见。其白露前，立冬后，时
有见者。

《晨应》见在春及小满前者，不见。其惊蛰前，立冬后，时
有见者。

“夕见，日行一度太，十二日行二十度。小暑至白露行
度半，十二日行十八度，及八日行八度。大暑后二日
去度一，讫十六日而日度俱尽而迟。日行半度，四日
行二度。益迟，日行少半度，三日行一度。”前行度半者，
去此益迟。乃留四日，而夕伏晨见。留四日，为日行少半度，三日行一度。大寒至惊蛰无此，行更疾，日行半
度。四日行二度。又日行八度，亦大寒后二日去度一。
讫十六日，亦日度俱尽。益疾，日行一度太，十二日行
廿度。初无迟者。此行度半，十二日行十八度而晨伏。

推星平见术

各以伏半减积半实，乃以其数去之，残返减数，满气
日法为日，不满为馀，即所求年天正冬至后平见日
馀。金、水满晨见伏日者，去之，晨平见。求平见月日：以
冬至去定朔日馀，加其后日及馀，满复日又去，起天
正月，依定大小朔除之，不尽筭外日，即星见所在。求
后平见，因前见去其岁一、再，皆以残日加之，亦可。其
复日，金水准以晨夕见。伏日加晨得晨。

求常见日：以转法除所得加减者，为日；其不满，以馀
通乘之，为馀；并日皆加减平见日馀，即为常见日及
馀。

求定见日：以其先后已通者，先减后加常见日，即得
定见日馀。

求星见所在度

置《星定见》其日夜半所在宿度及分，以其日先后馀
分，前加分后减气日，法而乘定见馀气，日法而一；所
得，加夜半度分，乃以星初见去日度数，晨减夕加之，
即星初见所在宿度及分。

求次日

各加一日所行度及分。其有益疾迟者，则置一日行
分，各以其分疾增损乃如之。有蔑者，满法从分。其母
有不等，齐而进退之。留即因前朔，则依减入虚去分，
逆出先加，皆以蔑法除，为转分。其不尽者，仍谓之蔑，
各得每日所在，知去日度。增以日所入先后分定之。
诸行星度求水，其外内，准月行增损黄道而步之。不
明者，依黄道而求所去日度。先后分亦分明，前加后
减。其金火诸日度，计数增损定之者，其日少度多，以
日减度之；残者与日多度少之度，皆度法乘之，日数
而一，所得为分，不满蔑，以日数为母。日少者，以分并
减之一度；日多者，直为度分，即皆一日平行分。其差
行者，皆减所行日数一，乃半。其益疾益迟，分而乘之，
益疾以减，益迟以加。“一日平行分，皆初日所行分。有
计日加减而日数不满，未得成度者，以气日法若度
法乘见已所行日，即日数除之，所得，以增损其气日
疾法为日及度；其不成者，亦即为蔑。”其木、火、土，晨有
见而夕有伏，金、水即夕见，还夕伏，晨见即晨伏。然火
之初行及后疾，距冬“至日计日增损日度”者，皆当先
置从冬至日馀数，累加于位上，以知其去冬至远近，
乃以初见与后疾初日去冬至日数而增损定之，而
后依其所直日度数行之也。

### 炀帝大业四年改修戊辰历

按《隋书炀帝本纪》，不载。　按《律历志》，“开皇十七年所
行历术，命冬至起虚五度，后稍觉其疏。至大业四年，
刘焯卒后，乃敢改法，命起虚七度。诸法率更有增损，
朔终义宁。”今录戊辰年所定历术，著之于此云。